Eestlane on juba kord selline maksimalist, kes peab lubatud 90-kilomeetrise tunnikiiruse juures täiesti normaalseks sajaga sõitmist ning ühe võetud õlle järel ka teise ohutuks hindab. Jääb vaid kaasa tunda politseinikele ja kohtunikele, kes joodud koguseid ja promillisajandikke lugema peavad asuma. Kui kõne alla tulevad veel avariis hukkunud või suur materiaalne kahju, siis õiged  lahingud kohtumajades alles algavad.